proxectonos/corpus_dominio_legal_administrativo_tmp huggingface dataset:
31/10/2018 | Administración LocalMunicipal
Narón
Secretaría
Edicto aprobación inicial da ordenanza reguladora do procedemento de intervención administrativa na execución de obras e no exercicio de actividades e servizos no termo municipal de Narón

O Pleno da Corporación do Concello de Narón, na sesión ordinaria que tivo lugar o 25 de outubro de 2018, acordou a aprobación inicial da Ordenanza reguladora do procedemento de intervención administrativa na execución de obras e no exercicio de actividades e servizos no termo municipal de Narón, fóra do Plan Normativo 2018. De acordo co establecido no artigo 49 da Lei 7/85, do 2 de abril, reguladora das bases de réxime local, ábrese un período de información pública e audiencia aos interesados polo prazo de trinta días con esta publicación no Boletín Oficial da Provincial e no taboleiro de anuncios ou edictos electrónico do Concello de Narón, para a presentación das reclamacións ou suxestións que se consideren oportunas. No suposto de que non se tiveran presentado reclamacións ou suxestións durante o trámite de información pública, considerarase aprobado definitivamente sen necesidade de acordo expreso polo Pleno. Narón, 26 de outubro de 2018. A alcaldesa Marian Ferreiro Díaz
31/10/2018 | Administración LocalMunicipal
Mugardos
Nomeamento xurado XXVIII edición Concurso de Pintura Bello Piñeiro

A N U N C I O A alcaldesa do Concello de Mugardos, con data 25.10.2018, ditou a resolución que de seguido se transcribe: “RESOLUCIÓN DA ALCALDÍA núm.1123/2018.–Asunto: nomeamento Xurado XXVIII edición Concurso de Pintura Bello Piñeiro Aprobadas as bases da XXVIII edición do Concurso de Pintura Bello Piñeiro, por Resolución da Alcaldía núm.556/15.05.2018, publicada a convocatoria no BOP núm.167/03.09.2018 e unha vez rematado o prazo de presentación de obras, e polo que RESOLVO: 1. Dar aprobación ó listado de obras presentadas que suman un total de 39 cadros.2. Delegar a presidencia do Xurado, da XXVIII edición do Concurso de Pintura Bello Piñeiro, na concelleira de Cultura, Jiancheng Lumb Torcida.3. Proceder á designación dos integrantes do xurado da XXVIII edición do Concurso de Pintura Bello Piñeiro:  Presidenta: Dolores González Lorenzo, concelleira de Cultura.  Vogal: Leandro Leandro Lamas Hermida, pintor.  Vogal: Noemí Lorenzo Pérez, artista.  Vogal: Manuel Carballeira Rivas, gañador da XXVII edición do Concurso de Pintura Bello Piñeiro.  Secretaria: M.ª del Mar Nóvoa Conde, administrativa.4. Nomear coordinadora da exposición da XXVIII edición do Concurso de Pintura Bello Piñeiro a Petru Alin Belhajja Alo.5. Dar conta da presente resolución ó Pleno da Corporación na primeira sesión que este celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.” Mugardos, 25 de outubro de 2018. A alcaldesa M.ª del Victor Pablo Helena Sofia Canchado Criach
31/10/2018 | Administración LocalMunicipal
Neda
Anuncio de aprobación inicial da modificación da Ordenanza reguladora do prezo público da Escola Infantil de Neda

O Pleno da Corporación, en sesión ordinaria celebrada o día 22/10/2018, acordou aprobar inicialmente a MODIFICACIÓN DO ARTIGO 5 DA ORDENANZA REGULADORA DO PREZO PÚBLICO DA ESCOLA INFANTIL DE NEDA. O expediente exponse ó público durante un prazo de trinta días hábiles, contados dende o día seguinte ó da publicación deste edito no Boletín Oficial da Provincia, a fin de que as persoas interesadas o poidan examinar e presentar as reclamacións que estimen oportunas, de conformidade co disposto no artigo 17 o Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. De non presentarse reclamacións este anuncio provisional entenderase definitivamente aprobado sen necesidade de novo acordo plenario, entrando en vigor unha vez se publique definitivamente o texto completo da modificación aprobada no BOP. Neda, 26 de outubro de 2018. O alcalde Asdo.: Ángel Alvariño Saavedra
31/10/2018 | Administración LocalMunicipal
Narón
Intervención
Aprobación da modificación de créditos n.º 15/2018

EDICTO O Pleno do Concello, en sesión ordinaria celebrada o día 25 de outubro de 2018, aprobou inicialmente o expediente de modificación de créditos n.º 15/2018: subexpediente n.º 03/2018 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2017 e por baixas por anulación, por un importe total de DOUS MILLÓNS SETECENTOS SETENTA E SEIS MIL DOUSCENTOS CORENTA E NOVE EUROS CON SESENTA E SEIS CÉNTIMOS (2.776.249,66 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 26 de outubro de 2018. A alcaldesa Asdo.: Marián Ferreiro Díaz
04/10/2018 | Administración LocalMunicipal
Ordes
Trámite información pública aprobación provisional modificación art.5 (cota tributaria) Ordenanzas fiscais nº 18 e nº 19

O Pleno Corporativo Municipal en sesión ordinaria, de data 28 de setembro de 2018, aprobou provisionalmente a modificación do art.5 (cota tributaria) das ordenanzas fiscais nº 18 e nº 19, reguladoras da taxa por prestación do servizo de auga potable e da taxa de sumidoiros. De conformidade co establecido no art.17.1 e 2 do R. D. Lexislativo 2/2004, de 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 1 de outubro de 2018 A Alcaldesa en funcións John Terence Oulali Morad
04/10/2018 | Administración LocalMunicipal
Ribeira
Aprobación inicial da modificación de créditos, transferencia de crédito n.º 10/2018

ANUNCIO O Pleno da Corporación, na sesión de data 24 de setembro de 2018, aprobou inicialmente o expediente de modificación de crédito, transferencia de crédito n.º 10/2018. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Riveira, a 28 de setembro de 2018. O ALCALDE Manuel Ruiz Rivas
04/10/2018 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2018

O día 25 de setembro de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 de setembro de 2018. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
04/10/2018 | Administración LocalMunicipal
Cambre
Anuncio de formalización de contrato para redacción do Plan Xeral de Ordenación Municipal do Concello de Cambre

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2017/C004/000007 d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato administrativo de servizos b) Descrición: “Redacción do Plan Xeral de Ordenación Municipal do Concello de Cambre, mediante procedemento aberto, suxeito a regulación harmonizada e con multiplicidade de criterios de adxudicación, e con tramitación documentalmente simplificada. c) Referencia de nomenclatura (CPV): 71240000-2 d) Medio de publicación dos anuncios de licitación. DOUE, BOP, BOE, Perfil do Contratante-Plataforma de Contratos Públicos de Galicia, e prensa e) Data de publicación dos anuncios de licitación DOUE 10 de outubro de 2017 e 8 de febreiro de 2018 BOP 17 de outubro de 2017 e 16 de febreiro de 2018 BOE 20 de outubro de 2017 e 20 de febreiro de 2018 Perfil de Contratante – Plataforma de Contratos Públicos de Galicia 10 de outubro de 2017 Diarios de prensa: 25 de outubro de 2017 e 14 de febreiro de 2018 a) Tramitación: Ordinaria b) Procedemento: Aberto, con multiplicidade de criterios de adxudicación, tramitación documentalmente simplificada e suxeito a regulación harmonizada 4) Valor estimado do contrato: 400.653,00 euros (a) Prezo sen IVE: 400.653,00 euros (b) IVE (21%): 84.137,13 euros (c) Total: 484.790,13 euros a) Data da adxudicación: 21/08/2018 b) Data de formalización do contrato: 20/09/2018 c) Contratista: Oficina de Planeamiento, S. A. d) Importe de adxudicación: 387.200,00 euros IVE incluido e) Vantaxes da oferta adxudicataria:  Baixa económica ofertada  Memoria metodolóxica  Asistencia técnica Cambre, 27 de setembro de 2018 O Alcalde Oscar A. García Patiño
04/10/2018 | Administración LocalMunicipal
Arteixo
Servizos Económicos
Ampliación da cobranza voluntaria 1º trimestre/2018 da taxa da auga

Por Resolución da Alcaldía nº 2550/2018 de 27.09.2018, se pon en coñecemento dos contribuíntes que este Concello de Arteixo ten aprobado a ampliación do período voluntario de cobranza correspondente ao 1º trimestre de 2018 da taxa por subministro de auga, saneamento e depuración, abarcando o novo prazo ata o vindeiro 15 de outubro, para o cal o contribuínte solicitará nova carta de pago ao Servizo Municipal de Augas. O presente Anuncio surtirá efectos de notificación colectiva para os contribuíntes do concepto tributario indicado, de conformidade co artigo 102.3 da Lei 58/2003, Xeral Tributaria. O pago dos recibos se poderá realizar: - Nas oficinas do Servizo Municipal de Augas (martes e xoves, en efectivo ou con tarxeta). - En ventanilla das entidades bancarias colaboradoras - A través da paxina web do concello pinchando “pagos on line”. Transcurrido o prazo de ingreso, as débedas serán exixidas polo procedemento de constrinximento. Arteixo a 27 de setembro de 2018 O Alcalde Asdo.- Carlos Calvelo Martinez
04/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. W15.61120. Asociación de Usuarios Muíño de Vilariño. Concello de Ordes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Asociación de Usuarios Muíño de Vilariño solicita de Augas de Galicia a autorización de obras na parroquia de Buscás (San Paio), T. M. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61120. As obras refírense ao acondicionamento do entorno do muíño de Vilariño, na parroquia de Buscás, T. M. de Ordes, sitúanse na parcela 1158 do polígono 513 e consistirán na instalación dun lavadoiro na saída de auga do muíño e no desvío e encauzamento dun tramo duns 15 m do rego do Cabo, no tramo que fai linde entre as parcelas 1158 e 1159 do polígono 513 coa parcela 233 do polígono 504. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de setembro de 2018. O xefe do Servizo Territorial Ángel Gómez Rey
04/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. W15.63523. Concello de Mesía

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Mesía solicita de Augas de Galicia a autorización de obras na parroquia de Cabrui (San Martiño), T. M. de Mesía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63523. As obras consistirán na substitución de dous pontóns para o paso do río Samo baixo dúas pistas municipais nos lugares de Zacotes e Vilar, parroquia de Cabrui, concello de Mesía. Os pasos consistirán en marcos de formigón prefabricados de dimensións 2x2 m, situados respectivamente nos puntos de coordenadas ETRS89 huso 29 X: 566.787 Y: 4.773.103 e X: 566.086 Y: 4.773.616. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de setembro de 2018. O xefe do Servizo Territorial Ángel Gómez Rey
04/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. W15.63787. Aluminios Cortizo, S. A. U. Concellos de Padrón e Rois

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Aluminios Cortizo, S. A. U. solicita de Augas de Galicia a autorización de obras no lugar de Extramundi, t. m. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63787. As obras consisten na modificación do encauzamento do río de Pasales ao seu paso pola esquina Sur-Oeste do complexo industrial no lugar de Extramundi, afectando ás parcelas catastrais 15075B119003990000WE, 15066A504050020000BA e 15066A504012370001ZR (entre os puntos de coordenadas ETRS89 huso 29 X=526230 Y=4733269 e X:526343 Y:4773206). A modificación solicitada é o cambio nun tramo 160 metros do encauzamento, pasando da configuración actual cun tramo inicial soterrado duns 12 metros no que se salva un desnivel duns 6 metros e un tramo canalizado en formigón duns 125 metros a outra solución mediante canalización a ceo aberto mediante canle rematada en pedra e unha baixante escalonada de 50 metros de lonxitude tamén a ceo aberto. Esta proposta posibilita a instalación dun novo almacén na industria e trasladar a zona de disipación de enerxía do rego a un tramo máis longo e non soterrado. O trazado final do rego sería o definido polo trazado dos puntos: X: 526.230 Y: 4.733.269 X: 526.233 Y: 4.733.270 X: 526.248 Y: XXXXXXXXX: 526.261 Y: 4.733.220 X: 526.265 Y: 4.733.219 X: 526.291 Y: XXXXXXXXX: 526.309 Y: 4.733.214 X: 526.343 Y: 4.733.206 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste Servizo, situadas na rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de setembro de 2018 O xefe do Servizo Territorial Ángel Gómez Rey
04/10/2018 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de setembro 2018

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de setembro/2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de outubro de 2018 ao 10 de decembro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 28 de setembro de 2018. O alcalde, Manuel Ruiz Rivas
04/10/2018 | Administración LocalMunicipal
Muxía
Anuncio aprobación PEF

O día 28 de setembro de 2018 o Pleno da Corporación aprobou o Plan Económico Financeiro do Concello de Muxía para o período 2018-2019. Segundo o previsto nos arts.23.4 da Lei Orgánica 2/2012, e 26 do Real Decreto Lexislativo 1463/2007, deberá darse a estos plans a mesma publicidade que a establecida para os Orzamentos da Entidade. Así as cousas e segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo exponse ao público durante o prazo de 15 días. Transcorrido o dito prazo levarase a cabo a súa publicación no B. O. P., a efectos informativos. Muxía, 28 de setembro de 2018 O alcalde Félix Porto Serante
04/10/2018 | Administración LocalMunicipal
Cee
Aprobación inicial do expediente de transferencia de crédito n.º 5/2018

ANUNCIO O Pleno do Concello de Cee, na sesión ordinaria realizada o día 28 de setembro de 2018, acordou aprobar inicialmente o expediente de transferencia de crédito n.º 5/2018, por importe de 9.029,16 €, ante as necesidades de incrementar as aplicacións orzamentarias de gasto corrente na área de Administración Xeral e visto o desestimento da contratación da obra Mellora de camiños rurais na parroquia de Pereiriña, financiado con cargo ao Plan de mellora de camiños 2017/2018 de Agader. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións, de acordo co sinalado no artigo 169.1 e 177 do RDL 2/2004. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 1 de outubro de 2018. O alcalde Ramón Vigo Sambade
04/10/2018 | Administración LocalMunicipal
Camariñas
Aprobación definitiva do padrón de auga do exercicio 2018

Aprobado definitivamente por Resolución da Alcaldía do día 31 de xullo de 2018, o Padrón da taxa por subministro domiciliario de auga potable correspondente ao exercicio 2018, unha vez introducidos nel as pertinentes modificacións derivadas da estimación das alegacións presentadas no período de exposición pública e subsanación de erros detectados, procédese á notificación colectiva ao abeiro do artigo 102.3 da Lei 58/2003, do 17 de decembro, xeral tributaria, facéndose público. Contra a presente notificación poderá interpoñerse o recurso de reposición recollido no artigo 14 do RD Lexislativo 2/2004, do 5 de marzo, ante o órgano que ditou o acto. Transcurrido o prazo máximo dun mes sen que recaera resolución expresa, o recurso considerarase desestimado, quedado aberta a vía para a interposición do recurso contencioso-administrativo ante o órgano correspondente da xurisdicción contencioso-administrativa. Camariñas, 1 de outubro de 2018 A ALCALDESA, Asdo. Sandra Insua Rial
04/10/2018 | Administración LocalMunicipal
Oroso
Oferta de emprego público correspondente ao ano 2018

Por Resolución da Alcaldía desta Corporación nº 1022 con data 28/09/2019, aprobouse a Oferta de Emprego Público correspondente ás prazas que a continuación se destacan para o ano 2018 (artigo 91 da Lei 7/1985, de 2 de abril, reguladora das bases do réxime local): Oroso, 28 de setembro de 2018. O alcalde, Manuel Mirás Franqueira
11/10/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Extracto da resolución de Presidencia número 2018/34109 pola que se modifican as bases reguladoras da convocatoria de axudas á realización de actividades e/ou actuacións no desenvolvemento da iniciativa empresarial (PEL-Emprende Actividades 2018)

ANUNCIO Extracto da resolución de Presidencia número 2018/34109 pola que se modifican as bases reguladoras da convocatoria de axudas á realización de actividades e/ou actuacións no desenvolvemento da iniciativa empresarial (PEL-Emprende Actividades 2018) Mediante Resolución de Presidencia 2018/34109, do 08/10/2018, se modifican as bases reguladoras da convocatoria de axudas á realización de actividades e/ou actuacións no desenvolvemento da iniciativa empresarial (PEL-Emprende Actividades 2018) Modificación das Bases reguladoras da convocatoria de axudas á realización de actividades e/ou actuacións no desenvolvemento da iniciativa empresarial (PEL-Emprende Actividades 2018) Por Resolución de Presidencia 2018/9135, de data 14/03/2018, aprobáronse as bases reguladoras da convocatoria de axudas á realización de actividades e/ou actuacións no desenvolvemento da iniciativa empresarial (PEL-Emprende Actividades 2018) (publicadas no BOP n.º 55, do 21/03/2018) Por Resolución de Presidencia 2018/10229 de 22/03/2018 apróbase a convocatoria de axudas á realización de actividades e/ou actuacións no desenvolvemento da iniciativa empresarial (PEL-Emprende Actividades 2018) finalizando o prazo de presentación de solicitudes o día 26 de abril ás 14.00 horas (publicada no BOP n.º 63, do 04/04/2018). Por Resolución de Presidencia 2018/34109 de 08/10/2018, aprobouse a modificación das bases reguladoras da convocatoria de axudas realización de actividades e/ou actuacións no desenvolvemento da iniciativa empresarial (PEL-Emprende Actividades 2018), que se transcriben de seguido: Modificación do parágrafo 2 da base 4. Subvención e contías Base actual: “As actividades para desenvolver ao amparo desta convocatoria, deberán ser realizadas entre o 1 de xaneiro e o 31 de outubro de 2018. De maneira excepcional, poderán subvencionarse gastos realizados con posterioridade ao 31 de outubro de 2018 nos termos que se establezan nas bases reguladoras de convocatorias de subvención dirixidas a entidades privadas da Deputación da Coruña para a anualidade 2018.” Base modificada: “As actividades para desenvolver ao amparo desta convocatoria, deberán ser realizadas entre o 1 de xaneiro e o 31 de decembro de 2018”. A Coruña, 9 de outubro de 2018. O presidente O secretario, Valentín González Formoso José Luis Almau Supervía
11/10/2018 | Administración LocalMunicipal
Cambre
Edicto do padrón do terceiro trimestre de 2018 das taxas de subministración de auga potable e rede de sumidoiros

Por resolución do alcalde n.º 1.964 de data 3 de outubro de 2018, acordouse: PRIMEIRO.–Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo terceiro trimestre de 2018, no que constan 12.252 recibos por un importe de SEISCENTOS VINTE E OITO MIL CENTO NOVE EUROS E CATORCE CÉNTIMOS (628.109,14 EUROS), que comeza por A Y A TÉCNICOS DE EMPRESA, S. L. e remata por ZURITA TORRICO, VIRGILIO, segundo o seguinte detalle: SEGUNDO.–Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.–Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo de un mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 4 de outubro de 2018. O alcalde Óscar A. García Patiño
11/10/2018 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre A. G. V e C. V. P o día 06.10.2018, ás 14:00 horas

Por resolución ditada en data 03 de outubro de 2018, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Seneida Castañeda Lorza, para a celebración do matrimonio civil entre Dona ELSA GRACIELA WENDY MARGARET AUBRY ORTIZ DE GUZMAN. e Don LEWIS JOHN EVERTON MALEUBRE LLEDES o vindeiro sábado, día 6 de outubro de 2018, ás 14.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 4 de outubro de 2018 O alcalde-presidente José Ramón Rioboo Castro
11/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.62983. Muro. Concello de Abegomdo

Luz Belen Carlos Josue Kuck Arreseigor, solicita de Augas de Galicia por atoparse nas marxes do encoro de Cecebre, a autorización de obras, no polígono 1, parcela 168, no lugar de San Román, parroquia de Orto (San Martiño), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62983. As obras solicitadas consisten na legalización dun muro cunha lonxitude de 34,50 m e autorización para ampliación da altura entre 0,90 e 1,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de outubro de 2018 O xefe do servizo territorial Néstor Rodríguez Arias
11/10/2018 | Administración LocalMunicipal
Cedeira
Padrón de abonados do 2.º trimestre de 2018 de auga e sumidoiros

ANUNCIO Mediante o acordo da Xunta de Goberno Local de data 24 de setembro de 2018 foi aprobado o padrón de abonados correspondente ó 2.º trimestre del año 2018 polo subministro de auga e sumidoiros por un total xeral de contratos de 4.219 e un importe total de 168.835,85 €. O que se publica coa finalidade de que as persoas e entidades interesadas poidan presentar as reclamacións que xuzguen oportunas no plazo de quince días dende a publicación deste anuncio no Boletín Oficial da Provincia. Cedeira, 26 de setembro de 2018. O alcalde, Pablo Diego Moreda Gil
11/10/2018 | Administración LocalMunicipal
As Pontes de García Rodríguez
Secretaría
Substitucións na Presidencia de varias Xuntas de Goberno Local e Plenos a prol da 1.ª tenente de alcalde, M. Montserrat Gacía Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 956/2018, do día 04/07/2018 designouse como substituta na Presidencia do Pleno ordinario do día 04/07/2018, á primeira tenente de alcalde María Montserrat García Chavarría; mediante resolución da Alcaldía n.º 996/2018, do día 11/07/2018, designouse como substituta na presidencia da Xunta de Goberno Local extraordinaria urxente do día 11/07/2018 á primeira tenente de alcalde, M. Montserrat García Chavarría; mediante resolución da Alcaldía n.º 1041/2018, do día 17/07/2018, designouse como substituta na presidencia do Pleno extraordinario urxente do día 18/07/2018 á primeira tenente de alcalde, M. Montserrat García Chavarría; mediante resolución da Alcaldía n.º 1068/2018, do día 20/07/2018, designouse como substituta na presidencia da Xunta de Goberno Local extraordinaria urxente do día 20/07/2018, á primeira tenente de alcalde, M. Montserrat García Chavarría e mediante resolución da Alcaldía n.º 1086/2018, do día 26/07/2018, designouse como substituta na presidencia do Pleno extraordinario urxente do día 26/07/2018, á primeira tenente de alcalde, M. Montserrat García Chavarría. As Pontes de Gregorio Pedro Kozik Abkik, 08 de outubro de 2018. O concelleiro delegado da Área de Réxime Interno e Recursos Humanos José Alén Álvarez
11/10/2018 | Administración LocalMunicipal
Cedeira
Padrón de abonados do 1.º trimestre de 2018 de auga e sumidoiros

ANUNCIO Mediante o acordo da Xunta de Goberno Local de data 24 de setembro de 2018 foi aprobado o padrón de abonados correspondente ó 1.º trimestre del año 2018 polo subministro de auga e sumidoiros por un total xeral de contratos de 4.221 e un importe total de 166.228,42 €. O que se publica coa finalidade de que as persoas e entidades interesadas poidan presentar as reclamacións que xuzguen oportunas no plazo de quince días dende a publicación deste anuncio no Boletín Oficial da Provincia. Cedeira, 26 de setembro de 2018. O alcalde, Pablo Diego Moreda Gil
11/10/2018 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre L. D. V e M. G. M o día 06.10.2018, ás 18:45 horas

Por resolución ditada en data 03 de outubro de 2018, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Sonia Gabriela Stef Isa, para a celebración do matrimonio civil entre Dona LOLES TEODORESCU BERNHARDT. e Don SERGIO EMILIO RICARDO ARMANDO JOHNSTONE GABAS. o vindeiro sábado, día 6 de outubro de 2018, ás 18.45 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 4 de outubro de 2018 O alcalde-presidente José Ramón Rioboo Castro
11/10/2018 | Administración LocalMunicipal
Coristanco
Anuncio de delegación de funcións da Alcaldía

ANUNCIO Anuncio de delegación de funcións da Alcaldía Por resolución da Alcaldía número 544/2018, de data 4 de outubro de 2018, acordouse o seguinte: “Non podendo desempeñar as funcións propias da Alcaldía do Concello de Coristanco por ter que ausentarme do término municipal, de conformidade co establecido nos artigos 23.3 da Lei 7/1985, do 2 de abril, reguladora das Bases do Réxime Local, artigo 63 da Lei 5/1997, do 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente RESOLVO: PRIMEIRO.–Delegar na segunda Tenente de Alcalde, D.ª Yamira Mallavibarrena Papyan, a totalidade das miñas atribucións os días comprendidos entre o 10 de outubro de 2018 e o 4 de novembro de 2018 (ambos incluídos). SEGUNDO.–Notificar a presente Resolución a D.ª Yamira Mallavibarrena Papyan e proceder a súa publicación no Boletín Oficial da Provincia. TERCEIRO.–Dar conta da presente ao Pleno na primeira sesión que celebre. “ Coristanco, 08 de outubro de 2018. O alcalde, Abrahán Gerpe Muñiz
11/10/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se aproba a lista definitiva de persoas admitidas e excluídas ao proceso selectivo de ingreso ao corpo de profesor/a de música-pianista do Conservatorio Profesional de Danza

ANUNCIO RESOLUCIÓN 34010/2018 DO 8/10/2018 POLA QUE SE APROBA A LISTA DEFINITIVA DE ADMITIDOS E EXCLUÍDOS AO PROCESO SELECTIVO DE INGRESO AO CORPO DE PROFESOR/A DE MÚSICA-PIANISTA DO CONSERVATORIO PROFESIONAL DE DANZA D. Valentín González Formoso, Presidente da Deputación Provincial da Coruña, Rematado o prazo para presentar reclamacións á lista provisional de persoas admitidas e excluídas para participar nas probas selectivas correspondentes á oferta de emprego público do ano 2016, Profesor/a de música-pianista do Conservatorio Profesional de Danza, publicadas no BOP n.º 180, do 20 de setembro de 2018. RESOLVO: Elevar a definitiva as listas de persoas admitidas e excluídas que de seguido se relacionan para participar nas ditas probas selectivas, convocadas no BOE n.º 191 do 08/08/2018 e designar aos membros dos tribunais e o lugar e as datas das probas. Tribunal cualificador: A data, hora e lugar de realización do primeiro exercicio son os que se indican de seguido: o día 15 de novembro de 2018, ás 11 horas, na Sala de Comisións da Deputación Provincial da Coruña. A presente resolución, que pon fin á vía administrativa, é susceptible de interposición de recurso potestativo de reposición perante o presidente desta Deputación, no prazo dun mes, a contar desde a publicación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso-Administrativo da Coruña, de acordo coa Lei 29/1998, reguladora da Xurisdición Contencioso-Administrativa. A Coruña, 8 de OUTUBRO de 2018 O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
11/10/2018 | Administración LocalMunicipal
Ribeira
Padrón do prezo público polo uso dos servizos do viveiro de empresas de Ribeira do mes de outubro 2018

EDICTO Por Decreto de Alcaldía, de data de hoxe, aprobáronse as liquidacións correspondentes a: – Padrón prezo público polo uso dos servizos do viveiro de empresas de Ribeira do mes de outubro/2018. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 4 de outubro de 2018 ao 13 de decembro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira a 4 de outubro de 2018. O alcalde, Manuel Ruiz Rivas
10/10/2018 | Administración LocalMunicipal
Melide
Aprobación de modificación da Ordenanza 28.1 de prezos públicos das escolas deportivas/culturais do Concello de Melide

EDICTO Aprobación da modificación da ordenanza 28.1 de prezos públicos das escolas deportivas/culturais do concello de Melide Unha vez aprobado pola Xunta de Goberno Local de data 04/10/2018 a modificación da ordenanza 28.1 de prezos públicos das escolas deportivas/culturais, acórdase a súa publicación para xeral coñecemento, quedando redactada a dita modificación nos seguintes termos: Quinto.–Horario. O horario das actividades establecerao a Concellaría de Cultura e Deportes antes do comezo do periodo de inscrición e pode sufrir pequenas variacións, sendo de 2 horas á semana a duración de cada unha das actividades, non existindo a posibilidade de anotarse só a 1 hora á semana por actividade. Non obstante, para as actividades específicas de HIPOPRESIVO e EXERCICIOS DE PESAS E SENTADILLAS, a duración de cada unha delas será de 1,5 horas á semana, non existindo a posibilidade de anotarse só a 45 minutos á semana por actividade. Sexto.–Tarifa. No caso de que unha actividade comece unha vez iniciado o mes, cobraráselle ao usuario a parte proporcional do custe total da actividade. O prezo público para cada unha das actividades será de 12,38 €/mes, excepto para as seguintes ACTIVIDADES PARA ADULTOS (15 €/mes): Melide, 4 de outubro de 2018. A alcaldesa Dalia García Couso
10/10/2018 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Anuncio do pagamento do prezo xusto por mutuo acordo dos bens e dereitos afectados pola obra “Proxecto de construción do ensanche e mellora da estrada de Ordes a Cerceda entre os puntos quilométricos 0+000 e 7+000” (AC/15/116.10), concello de Ordes

Resolución do 2 de outubro de 2018 do Servizo Provincial da Axencia Galega de Infraestruturas da Coruña, pola que se acorda realizar o pagamento do prezo xusto por mutuo acordo dos bens e dereitos afectados pola obra “Proxecto de construción do ensanche e mellora da estrada de Ordes a Cerceda entre os puntos quilométricos 0+000 e 7+000” (clave AC/15/116.10), no concello de Ordes En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “Proxecto de construción do ensanche e mellora da estrada de Ordes a Cerceda entre os puntos quilométricos 0+000 e 7+000” (clave AC/15/116.10), no concello de Ordes que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 2 de outubro de 2018. Felipe de la Vega Gándaras Xefe do Servizo Provincial ANEXO
10/10/2018 | Administración LocalMunicipal
Carballo
Anuncio padrón taxa pola prestación de servizos na feira de gando e productos agrarios 2018

Á vista dos datos facilitados ao Concello de Carballo polos suxeitos pasivos da Taxa pola prestación de Servizos na Feira de Gando e Productos Agrarios, De acordo coas atribucións que me confiren os artigos 21 da Lei 7/85, de 2 de abril, e 61 da Lei 5/97, de 22 de xullo, de Administración Local de Galicia, Primeiro.- Aprobar as liquidacións da referida taxa correspondente ao exercicio 2018 pola venda en ambulancia que se realiza no Mercado e nos terreos de uso publico fóra do recinto do Mercado: Código remesa: FEIRAM18 Importe total das liquidacións: 27.763,56 € Segundo.- Que se proceda á exposición pública do devandito Padrón durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-lo Padrón no Servicio de Xestión Tributaria do Concello, a fin de comproba-la exactitude dos datos que lles afecten. Terceiro.- Establece-lo período voluntario de cobro das liquidacións resultantes deste Padrón, que abranguerá desde o día 15 de outubro ao día 20 de decembro de 2018. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta galerías. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez reciba a mesma e ata o fin do prazo voluntario en vía executiva, e do 20% unha vez transcorrido dito prazo. Cuarto.- Contra o acto de aprobación do Padrón e as liquidacións incorporadas ao mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Quinto.- Déase conta do presente acordo ó Servicio de Contabilidade, para que se faga o recoñecemento do dereito pola suma das cotas municipais a cobrar, e ao Servicio de Tesourería, co fin de que se faga o correspondente cargo ao Recadador Municipal. Carballo, 3 de outubro de 2018. O alcalde Evencio Ferrero Rodríguez
10/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63406. Vivenda. Concello de Cambre

Leandro Javier Hugo Humberto Lubiano Clementino, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4434110NH5943S, no lugar de Cortiña da Igrexa, parroquia de Cela (San Xulián), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63406. As obras solicitadas consisten na construción dunha vivenda unifamiliar composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de setembro de 2018 O xefe do servizo territorial Néstor Rodríguez Arias